CELEX: 52015PC0175
Language: mt
Date: 2015-04-22
Title: Proposta għal DEĊIŻJONI TAL-KUNSILL dwar il-pożizzjoni li għandha tadotta l-Unjoni Ewropea fil-Kunsill ta' Assoċjazzjoni stabbilit mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija, min-naħa l-oħra, rigward is-sostituzzjoni tal-Protokoll 4 ta' dak il-Ftehim, fir-rigward tad-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva bi protokoll ġdid li, f'dak li għandu x'jaqsam mar-regoli tal-oriġini, ikun jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji

IL-KUMMISSJONI EWROPEA
            Brussell, 22.4.2015
            COM(2015) 175 final
            ANNESS
            Mehmuż
            mal-
            proposta għal Deċiżjoni tal-Kunsill
            dwar il-pożizzjoni li għandha tadotta l-Unjoni Ewropea fil-Kunsill ta' Assoċjazzjoni stabbilit mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija, min-naħa l-oħra, rigward is-sostituzzjoni tal-Protokoll 4 ta' dak il-Ftehim, fir-rigward tad-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva bi protokoll ġdid li, f'dak li għandu x'jaqsam mar-regoli tal-oriġini, ikun jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
            
               
         
         
            
               Abbozz
               
                  DEĊIŻJONI Nru ... TAL-KUNSILL TA’ ASSOĊJAZZJONI UE-TUNEŻIJA
            
            
               ta' 
            
            
               li tissostitwixxi l-Protokoll 4 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tat-Tuneżija, min-naħa l-oħra, dwar id-definizzjoni tal-kunċett ta' “prodotti oriġinarji” u dwar il-metodi ta' kooperazzjoni amministrattiva
            
            
               IL-KUNSILL TA' ASSOĊJAZZJONI UE-TUNEŻIJA,
            
            
               Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa, u r-Repubblika tat-Tuneżija, min-naħa l-oħra
                  1
               , u b’mod partikolari l-Artikolu 29 tiegħu,
            
            
               Wara li kkunsidra l-Protokoll 4 tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija, min-naħa l-oħra, dwar id-definizzjoni tal-kunċett ta' “prodotti oriġinarji” u dwar il-metodi ta' kooperazzjoni amministrattiva,
            
            
               Billi:
            
            
               (1)L-Artikolu 29 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija, min-naħa l-oħra (“il-Ftehim”), jirreferi għall-Protokoll 4 tal-Ftehim (“il-Protokoll 4”) li jistabbilixxi r-regoli tal-oriġini u jipprevedi l-kumulazzjoni tal-oriġini bejn l-Unjoni Ewropea, it-Tuneżija u Partijiet Kontraenti oħra tal-Konvenzjoni.
            
            
               (2)L-Artikolu 39 tal-Protokoll 4 jistipula li l-Kunsill ta' Assoċjazzoni previst fl-Artikolu 78 tal-Ftehim jista’ jiddeċiedi li jemenda d-dispożizzjonijiet ta’ dan il-protokoll.
            
            
               (3)Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                  2
                (“il-Konvenzjoni”) għandha l-għan li b'att legali wieħed tissostitwixxi l-protokolli dwar ir-regoli tal-oriġini li jinsabu fis-seħħ bħalissa fost il-pajjiżi taż-żona pan-Ewro-Mediterranja.
            
            
               (4)L-Unjoni Ewropea u t-Tuneżija ffirmaw il-Konvenzjoni fil-15 ta' Ġunju 2011 u fis-16 ta' Jannar 2013 rispettivament.
            
            
               (5)L-Unjoni Ewropea u t-Tuneżija ddepożitaw l-istrumenti tagħhom ta' aċċettazzjoni għand id-depożitarju tal-Konvenzjoni fis-26 ta' Marzu 2012 u fil-21 ta' Novembru 2014 rispettivament. Bl-applikazzjoni tal-Artikolu 10(3) tal-Konvenzjoni, il-Konvenzjoni daħlet fis-seħħ kemm fl-Unjoni Ewropea kif ukoll fir-Repubblika tat-Tuneżija fl-1 ta' Mejju 2012 u fl-1 ta' Jannar 2015 ripettivament.
            
            
               (6)Għalhekk, il-Protokoll 4 għandu jinbidel bi protokoll ġdid li jkun jagħmel referenza għall-Konvenzjoni.
            
            
               ADOTTA DIN ID-DEĊIŻJONI:
            
            
               Artikolu 1
            
            
               Il-Protokoll 4 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija min-naħa l-oħra, dwar id-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, jinbidel bit-test stabbilit fl-Anness ta' din id-Deċiżjoni.
            
            
               Artikolu 2
            
            
               Din id-Deċiżjoni tidħol fis-seħħ fid-data tal-adozzjoni tagħha.
            
            
               Għandha tapplika mill-….
            
         
         
            
               Magħmul fi
            
            
                  Għall-Kunsill ta' Assoċjazzjoni
            
            
                  Il-President
            
            
               Anness
            
            
               Il-Protokoll 4
            
            
               dwar id-definizzjoni tal-kunċett ta' "prodotti oriġinarji" u dwar metodi ta' kooperazzjoni amministrattiva
            
            
               Artikolu 1
            
            
               Ir-regoli tal-oriġini applikabbli
            
            
               1.
                     Għall-fini tal-implimentazzjoni ta’ dan il-Ftehim, japplikaw l-Appendiċi I u d-dispożizzjonijiet rilevanti tal-Appendiċi II tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                  3
                ("il-Konvenzjoni").
            
            
               2.
                     Ir-referenzi kollha għall-“ftehim rilevanti” fl-Appendiċi I u fid-dispożizzjonijiet rilevanti tal-Appendiċi II tal-Konvenzjoni għandhom jitqiesu li qed jirreferu għal dan il-Ftehim.
            
            
               Artikolu 2
            
            
               Soluzzjoni tat-Tilwim
            
            
               1.
                     Meta b'rabta mal-proċeduri ta' verifika tal-Artikolu 32 tal-Appendiċi I tal-Konvenzjoni jinqala' tilwim li ma jkunx jista' jissolva bejn l-awtoritajiet doganali li jkunu qed jitolbu l-verifika u l-awtoritajiet doganali li jkunu responsabbli għat-twettiq ta' din il-verifika, it-tilwim għandu jitressaq quddiem il-Kunsill ta' Assoċjazzjoni.
            
            
               2.
                     F'kull każ is-soluzzjonijiet ta' tilwim bejn l-importatur u l-awtoritajiet doganali tal-pajjiż tal-importazzjoni għandhom jsiru skont il-leġiżlazzjoni ta' dak il-pajjiż.
            
            
               Artikolu 3
            
            
               Emendi għall-Protokoll
            
            
               Il-Kumitat ta' Assoċjazzjoni jista' jiddeċiedi li jemenda d-dispożizzjonijiet ta' dan il-Protokoll.
            
            
               Artikolu 4
            
            
               L-irtirar mill-Konvenzjoni
            
            
               1.
                     Jekk l-Unjoni Ewropea jew it-Tuneżija jagħtu avviż bil-miktub lid-depożitarju tal-Konvenzjoni dwar l-intenzjoni tagħhom li jirtiraw mill-Konvenzjoni skont l-Artikolu 9 tagħha, l-Unjoni Ewropea u t-Tuneżija għandhom jidħlu minnufih f'negozjati dwar ir-regoli tal-oriġini biex jiġi implimentat dan il-Ftehim.
            
         
         
            
               2.
                     Sad-dħul fis-seħħ ta' dawn ir-regoli ġodda tal-oriġini nnegozjati, ir-regoli tal-oriġini li jinsabu fl-Appendiċi I u, meta jixraq, id-dispożizzjonijiet rilevanti tal-Appendiċi II tal-Konvenzjoni, applikabbli fil-ħin tal-irtirar, għandhom jibqgħu japplikaw għal dan il-Ftehim. Madankollu, mill-mument tal-irtirar, ir-regoli tal-oriġini li jinsabu fl-Appendiċi I u, meta jixraq, id-dispożizzjonijiet rilevanti tal-Appendiċi II tal-Konvenzjoni għandhom jiġu interpretati b'tali mod li jkunu jippermettu kumulazzjoni bilaterali bejn l-Unjoni Ewropea u t-Tuneżija biss.
            
         
         
            
                  
                     (1)
                  ĠU L 97, 30.3.1998, p. 2.
               
               
                  
                     (2)
                  ĠU L 54, 26.2.2013, p. 4.
               
               
                  
                     (3)
                  ĠU L 54, 26.2.2013, p. 4.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 22.4.2015
            COM(2015) 175 final
            2015/0092(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tadotta l-Unjoni Ewropea fil-Kunsill ta' Assoċjazzjoni stabbilit mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija, min-naħa l-oħra, rigward is-sostituzzjoni tal-Protokoll 4 ta' dak il-Ftehim, fir-rigward tad-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva bi protokoll ġdid li, f'dak li għandu x'jaqsam mar-regoli tal-oriġini, ikun jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                  1
                ("il-Konvenzjoni") tistabbilixxi d-dispożizzjonijiet dwar l-oriġini ta' prodotti kkummerċjati skont il-Ftehimiet rilevanti konklużi bejn il-Partijiet Kontraenti. L-UE u t-Tuneżija ffirmaw il-Konvenzjoni fil-15 ta' Ġunju 2011 u fis-16 ta' Jannar 2013 rispettivament.
            
            
               L-UE u t-Tuneżija ddepożitaw l-istrumenti tagħhom ta' aċċettazzjoni għand id-depożitarju ta' din il-Konvenzjoni fis-26 ta' Marzu 2012 u fil-21 ta' Novembru 2014, rispettivament. Minħabba f'hekk, bl-applikazzjoni tal-Artikolu 10(3) tagħha, il-Konvenzjoni daħlet fis-seħħ kemm fl-UE u kif ukoll fit-Tuneżija fl-1 ta' Mejju 2012 u fl-1 ta' Jannar 2015 rispettivament.
            
            
               L-Artikolu 6 tal-Konvenzjoni jistipula li kull Parti Kontraenti għandha tieħu l-miżuri xierqa biex tiżgura li l-Konvenzjoni tiġi applikata b'mod effettiv. Għal dan l-għan, il-Kunsill ta’ Assoċjazzjoni stabbilit mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija, min-naħa l-oħra
                  2
               , għandu jadotta Deċiżjoni li tissostitwixxi l-Protokoll 4, dwar id-definizzjoni tal-kunċett ta’ "prodotti oriġinarji" u metodi ta’ kooperazzjoni amministrattiva, bi Protokoll ġdid li, fejn għandu x'jaqsam mar-regoli tal-oriġini, ikun jirreferi għall-Konvenzjoni. Il-pożizzjoni li għandha tieħu l-UE fil-Kunsill ta’ Assoċjazzjoni għandha tiġi stabbilita mill-Kunsill.
            
            
               2.IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT
            
            
               L-Istati Membri tal-UE ġew infurmati dwar l-abbozz tad-Deċiżjoni tal-Kunsill fit-Taqsima tal-Oriġini tal-Kumitat tal-Kodiċi Doganali tat-13 ta' Mejju 2013. Il-Partijiet Kontraenti tal-Konvenzjoni ġew ikkonsultati l-aħħar waqt il-laqgħa tal-grupp ta' ħidma Pan-Ewro-Mediterranju tat-22 u t-23 ta' Ottubru 2014.
            
            
               Ma kienx hemm bżonn għarfien espert estern. Barra minn hekk, ma kienx hemm bżonn issir valutazzjoni tal-impatt billi l-emendi proposti huma ta' natura teknika u ma jolqtux is-sustanza tal-protokoll dwar ir-regoli tal-oriġini li jinsab fis-seħħ bħalissa.
            
            
               3.ELEMENTI LEGALI TAL-PROPOSTA
            
            
               L-Artikolu 207 u l-Artikolu 218(9) tat-Trattat dwar il-Funzjonament tal-Unjoni Ewropea huma l-bażi ġuridika ta' din il-proposta.
            
            
               Il-proposta hija fil-kompetenza esklussiva tal-Unjoni. Għalhekk il-prinċipju tas-sussidjarjetà ma japplikax.
            
            
               L-istrument li qed jiġi propost: Deċiżjoni tal-Kunsill.
            
            
               2015/0092 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tadotta l-Unjoni Ewropea fil-Kunsill ta' Assoċjazzjoni stabbilit mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija, min-naħa l-oħra, rigward is-sostituzzjoni tal-Protokoll 4 ta' dak il-Ftehim, fir-rigward tad-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva bi protokoll ġdid li, f'dak li għandu x'jaqsam mar-regoli tal-oriġini, ikun jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 flimkien mal-Artikolu 218(9) tiegħu,
            
            
               Wara li kkunsidra l-proposta tal-Kummissjoni Ewropea,
            
         
         
            
               Billi:
            
            
               (1)Il-Protokoll 4 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom minn naħa waħda, u r-Repubblika tat-Tuneżija, min-naħa l-oħra
                  3
                (“il-Ftehim”), għandu x'jaqsam mad-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva, (“il-Protokoll 4”).
            
            
               (2)Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                  4
                ("il-Konvenzjoni") tistabbilixxi d-dispożizzjonijiet dwar l-oriġini ta' prodotti kkummerċjati skont il-ftehimiet rilevanti konklużi bejn il-Partijiet Kontraenti.
            
            
               (3)L-Unjoni u t-Tuneżija ffirmaw il-Konvenzjoni fil-15 ta' Ġunju 2011 u fis-16 ta' Jannar 2013 rispettivament.
            
            
               (4)L-Unjoni u t-Tuneżija ddepożitaw l-istrumenti tagħhom ta' aċċettazzjoni għand id-depożitarju ta' din il-Konvenzjoni fis-26 ta' Marzu 2012 u fil-21 ta' Novembru 2014, rispettivament. Minħabba f'hekk, bl-applikazzjoni tal-Artikolu 10(3) tal-Konvenzjoni, il-Konvenzjoni daħlet fis-seħħ kemm fl-Unjoni kif ukoll fit-Tuneżija fl-1 ta' Mejju 2012 u fl-1 ta' Jannar 2015 rispettivament.
            
            
               (5)L-Artikolu 6 tal-Konvenzjoni jistipula li kull Parti Kontraenti għandha tieħu l-miżuri xierqa biex tiżgura li l-Konvenzjoni tiġi applikata b'mod effettiv. Għalhekk, il-Kumitat ta' Assoċjazzjoni stabbilit mill-Ftehim għandu jadotta Deċiżjoni li tissostitwixxi l-Protokoll 4 bi protokoll ġdid li, fejn għandu x'jaqsam mar-regoli tal-oriġini, ikun jirreferi għall-Konvenzjoni.
            
            
               (6)Għaldaqstant, il-pożizzjoni tal-Unjoni fil-Kunsill ta’ Assoċjazzjoni għandha tkun ibbażata fuq l-abbozz tad-deċiżjoni mehmuż,
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-pożizzjoni li għandha tiġi adottata f'isem l-Unjoni Ewropea fil-Kunsill ta' Assoċjazzjoni stabbilit mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Tuneżija, min-naħa l-oħra, rigward is-sostituzzjoni tal-Protokoll 4 ta' dak il-Ftehim, li għandu x'jaqsam mad-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, bi protokoll ġdid li, fir-rigward tar-regoli tal-oriġini, ikun jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji, għandha tkun ibbażata fuq l-abbozz tad-deċiżjoni tal-Kunsill ta' Assoċjazzjoni mehmuż ma' din id-Deċiżjoni.
            
            
               Ir-rappreżentanti tal-Unjoni fil-Kunsill ta' Assoċjazzjoni jistgħu jaqblu dwar tibdil minuri fl-abbozz tad-deċiżjoni tal-Kunsill ta' Assoċjazzjoni, mingħajr deċiżjoni ulterjuri tal-Kunsill.
            
            
               Artikolu 2
            
            
               Id-Deċiżjoni tal-Kunsill ta' Assoċjazzjoni għandha tiġi ppubblikata f'Il-Ġurnal Uffiċjali tal-Unjoni Ewropea.
            
            
               Artikolu 3
            
            
               Din id-Deċiżjoni tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  ĠU L 54, 26.2.2013, p. 4.
               
               
                  
                     (2)
                  ĠU L 97, 30.3.1998, p. 2.
               
               
                  
                     (3)
                  ĠU L 97, 30.3.1998, p. 2.
               
               
                  
                     (4)
                  ĠU L 54, 26.2.2013, p. 4.